**ԱՐՁԱՆԱԳՐՈՒԹՅՈՒՆ /1-ին/**

**գ. Արագածավան 27.02.2025թ.**

**«Պեռլիտ Մայնինգ Գրուպ» ՍՊԸ–ի կողմից ներկայացված ՀՀ Արագածոտնի մարզի Արագածավանի պեռլիտի հանքավայրի արդյունահանման աշխատանքների վերաբերյալ հանրային քննարկումների /1-ին հանրային քննարկում/**

Սույն թվականի փետրվարի 27-ին ժամը 1200-ին ՀՀ Արագածոտնի մարզի Թալին խոշորացված համայնքի Արագածավան բնակավայրի վարչական ղեկավարի նստավայրում տեղի ունեցան **«**Պեռլիտ Մայնինգ Գրուպ**»** ՍՊԸ–ի (այսուհետ՝ **«**Ընկերություն**»**) կողմից ներկայացված ՀՀ Արագածոտնի մարզի Արագածավանի պեռլիտի հանքավայրի արդյունահանման աշխատանքների վերաբերյալ հանրային քննարկումների/1-ին հանրային քննարկում/:

Հանրային քննարկումներին մասնակցում էին ՀՀ Արագածոտնի մարզի Թալին խոշորացված համայնքի ղեկավարի տեղակալ՝ Գ. Թադևոսյանը, քաղաքաշինության և հողաշինության բաժնի պետի ժ/պ Գ. Միրզախանյանը, Արագածավան բնակավայրի վարչական ղեկավար՝ Ա. Նազարյանը, Պեռլիտ Մայնինգ Գրուպ» ՍՊԸ–ի տնօրեն՝ Ս. Հարությունյանը, Ընկերության ներկայացուցիչ՝ Ն. Ավետյանը և համայնքի բնակիչներ:

**Ելույթ ունեցան**

Հանդիպման մեկնարկին համայնքի ղեկավարի տեղակալ Գ. Թադևոսյանը ներկայացրեց հանրային քննարկման նպատակը՝ ընդգծելով, որ սա առաջին հանդիպումն է, և համայնքը պատշաճ կերպով ծանուցվել է քննարկման մասին։ Այնուհետև նա խոսքը փոխանցեց «Պեռլիտ Մայնինգ Գրուպ» ՍՊԸ-ի տնօրեն Ս. Հարությունյանին։

Ողջունելով մասնակիցներին՝ Ս. Հարությունյանը ներկայացրեց ընկերությունը, խոսեց նախատեսվող ներդրումների մասին և նշեց, որ ընկերությունը ներկայումս բանակցություններ է վարում հույն, չինացի և գերմանացի գործընկերների հետ՝ միջազգային բնապահպանական ստանդարտներին համապատասխան գործարանի կառուցման նպատակով։

Այնուհետև ընկերության ներկայացուցիչ Ն. Ավետյանը ներկայացրեց պեռլիտի արդյունահանման ծրագրի մանրամասները՝ անդրադառնալով ընկերության նպատակներին, գործարանի կառուցման փուլերին և նախատեսվող բնապահպանական միջոցառումներին։ Ս․ Հարությունյանը ընդգծեց, որ ընկերությունը նախատեսում է ստեղծել նոր աշխատատեղեր և համայնքին տրամադրել ֆինանսական ու տեխնիկական աջակցություն։

Քննարկման ընթացքում համայնքի ներկայացուցիչները բարձրաձայնեցին իրենց մտահոգությունները, որոնք հիմնականում վերաբերում էին բնապահպանական ազդեցությանը, համայնքի բնակիչների համար նախատեսվող աշխատատեղերին, ինչպես նաև գործարանի կառուցման մեկնարկին և ժամկետներին։

Ընդհանուր քննարկման արդյունքում պարզվեց, որ եթե ընկերությունը օրենքով սահմանված կարգով ստանա հանքավայրի շահագործման թույլտվությունը, ապա պեռլիտի հանքի շահագործումը և պեռլիտի գործարանը ոչ միայն չի վնասի բնությանը, այլև կնպաստի համայնքի զարգացմանը, նոր աշխատատեղերի ստեղծմանը և համայնքի սոցիալ-տնտեսական բարելավմանը։

Համայնքի ղեկավարի տեղակալ Գ. Թադևոսյանը ներկայացրեց համայնքի որդեգրած քաղաքականությունը՝ ընդգծելով, որ յուրաքանչյուր ընկերություն, որը համայնքում ծավալում է գործունեություն, բացի սոցիալական վճարներից, պարտավորվում է ներդրումներ կատարել համայնքային խնդիրների լուծման համար։ Նա առաջարկեց մանկապարտեզի վերանորոգման ծրագիրը և առաջարկեց կազմակերպել նոր հանդիպում համայնքի ղեկավարի և ընկերության ներկայացուցիչների մասնակցությամբ՝ հարցերը առավել մանրամասն քննարկելու նպատակով։ Նա նշեց, որ համայնքի բնակիչները պետք է զգան տնտեսության զարգացման դրական ազդեցությունը, որպեսզի մարդիկ չհեռանան համայնքից։

Ի պատասխան, Ս. Հարությունյանը փաստեց, որ ծրագիրը լիովին համապատասխան է Ընկերության նպատակներին։

Հանրային քննարկման արդյունքում մասնակիցները հավանություն տվեցին «Պեռլիտ Մայնինգ Գրուպ» ՍՊԸ-ի կողմից ներկայացված Արագածավանի պեռլիտի հանքավայրի արդյունահանման աշխատանքներին։

Կից ներկայացվում է մասնակիցների ցանկը` 1 թերթ:

**Քննարկումների պատասխանատու և վարող`**

**Թալին համայնքի ղեկավարի տեղակալ՝ Գ. Թադևոսյանը**

**Արագածավան բնակավայրի վարչական ղեկավար՝ Ա. Նազարյան**

**«Պեռլիտ Մայնինգ Գրուպ» ՍՊԸ-ի տնօրեն՝ Ս. Հարությունյան**

**Արձանագրող՝ Թ․ Խաչատրյան**